Federal Bureau of Investigation

Federal Bureau of Investigation (skr. FBI, prekladané ako Federálny úrad pre vyšetrovanie alebo Federálny vyšetrovací úrad) je vyšetrovací orgán amerického ministerstva spravodlivosti, ktorý pôsobí ako federálny vyšetrovací úrad trestnej činnosti, aj ako kontrarozviedna služba. Počiatok FBI sa datuje na 26. júla 1908. Predmet činnosti FBI vyšetruje zločiny, ktoré sú buď spáchané v niekoľkých štátoch federácie naraz alebo ktoré sú zvlášť závažné. V súčasnej dobe zoznam zločinov ktorými sa FBI zaoberá činí viacej ako 250 položiek. Dejiny Americký minister spravodlivosti Charles Joseph Bonaparte (prasynovec Napoleona) v roku 1908 presadil v senáte skupinu tridsaťštyri vyšetrovateľov a úradníkov. Pôvodne skromná kancelária rástla s tým, ako pribúdalo kriminality s ktorou si už nemohli poradiť miestni ochrancovia práva (šerifovia, polícia). Prvou skutočne veľkou úlohou agenta FBI bolo na základe výnosu prezidenta Theodora Roosevelta z roku 1910 stíhanie tzv. "bieleho otroctva", alebo organizovanej prostitúcie. Celonárodné povedomie a zvýšenie vplyvu FBI zaistil hlavne John Edgar Hoover, ktorý sa stal v roku 1924, vo veku svojich dvadsaťdeväť rokov, riaditeľom kancelárie a v tejto funkcii vydržal až do smrti v roku 1972. Novinárov, ktorí mu nešli na ruku, síce nazýval šakali, ale propagácia FBI bola jeho veľkým úspechom. Keď federálni agenti FBI v roku 1934 v Chicagu zastrelili známeho bankového lupiča Johna Dillingera, bolo to hodnotené veľmi kladne. John Edgar Hoover však monitoroval tiež aktivity komunistov, ale aj organizácií odporujúcich vietnamskej vojne, alebo skupín bojujúcich za občiansku rovnoprávnosť černochov. Nešťastný koniec „dvojčiat“ a udalosti z 11. septembra, ale ukázali slabosť FBI a neschopnosť spolupráce s ďalšími vládnymi agentúrami. Komisia vyšetrujúca útoky z 11. 9. 2001 došla k záveru, že im mala FBI spoločne s CIA zabrániť. Ani jeden z týchto úradov svojej zemi podľa záverečnej správy komisie „neposlúžil dobre“. Hlavné ciele Chrániť Spojené štáty americké pred teroristickými útokmi. Chrániť Spojené štáty americké pred cudzími výzvednými službami a špiónmi. Chrániť Spojené štáty americké pred počítačovými zločinmi a zločinmi používajúce high-tech technológie. Bojovať proti korupcii v štátnej správe. Chrániť občianske práva. Bojovať proti zločinným organizáciám a spoločnostiam, a to ako miestnym, tak medzinárodným. Bojovať proti závažnej kriminalite spáchanej pracovníkmi v administratíve. Bojovať proti závažným násilným zločinom. Podporovať ostatných partnerov vo vyššie uvedených záležitostiach, a to ako v štáte, tak medzinárodne. Chrániť občanov Spojených štátov amerických. Sídlo úradu J. Edgar Hoover Building, centrála FBI sídli vo Washingtone DC. Po celých Spojených štátoch je viac než 400 menších pobočiek. Ďalšie pobočky sa nachádzajú i v iných štátoch. Súvislosti Riaditeľ FBI je menovaný prezidentom USA. V roku 2008 slávila FBI sté výročie svojej existencie. Hodnosti Hodnostná štruktúra FBI: agent na skúšku (angl. Probationary Agent) špeciálny agent (angl. Special Agent) starší špeciálny agent (angl. Senior Special Agent) vrchný špeciálny agent (angl. Supervisory Special Agent) asistent hlavného špeciálneho agenta (angl. Assistant Special Agent-in-Charge, akronym ASAC) hlavný špeciálny agent (angl. Special Agent-in-Charge, akronym SAC) námestník (angl. Assistant Director) spolupracovník výkonného asistent riaditeľa (angl. Associate Executive Assistant Director) výkonný asistent riaditeľa (angl. Executive Assistant Director) zástupca náčelníka štábu (angl. Deputy Chief of Staff) náčelník štábu a starší poradca riaditeľa (angl. Chief of Staff & Senior Counsel to the Director) asistent zástupcu riaditeľa (angl. Associate Deputy Director) zástupca riaditeľa (angl. Deputy Director) riaditeľ (angl. Director) Výzbroj a výstroj Špeciálni agenti FBI sú vybavení pištoľou Glock 22 (kalibru .40 S&W) po úspešnom ukončení výcviku na akadémii. Ako sekundárne zbrane sú používané modely pištolí Glock 17, 19 a 26 (kalibru 9mm Luger) a Glock 23 a 27 (kalibru .40 S&W). Špeciálni agenti môžu taktiež používať pištole Glock 21 (kalibru .45 ACP). Zásahové tímy FBI (angl. FBI Special Weapons and Tactics Teams - akronym SWAT) používajú pištole Glock 22 alebo Colt M1911A1, brokovnice typu Remington 870, samopale Heckler & Koch MP5 (najmä typ MP510A3) a útočnú pušku - karabínu M4. Okrem toho sú súčasťou ich výzbroje ostreľovačské pušky Remington (napr. Remington 700) a taktiež nesmrtiace elektrošokové pištole Taser X-26. Referencie Iné projekty Commons ponúka multimediálne súbory na tému Federal Bureau of Investigation Externé odkazy www.fbi.gov Oficiálna stránka (po anglicky)